b'\n_START_ARTICLE_\nMirjam Dular\n_START_SECTION_\n\xc5\xbdivljenje in delo\n_START_PARAGRAPH_\nPo zaklju\xc4\x8denem \xc5\xa1olanju (1986) na Gimnaziji Kranj (tedaj Srednja \xc5\xa1ola pedago\xc5\xa1ke, ra\xc4\x8dunalni\xc5\xa1ke in naravoslovno-matemati\xc4\x8dne usmeritve Kranj) je leta 1991 diplomirala na Oddelku za fiziko tedanje Fakultete za naravoslovje in tehnologijo (FNT) Univerze v Ljubljani, kjer je bila nato zaposlena kot mlada raziskovalka. Leta 1999 je na Oddelku za fiziko Fakultete za matematiko in fiziko (FMF) Univerze v Ljubljani pri profesorju Andreju \xc4\x8cade\xc5\xbeu doktorirala z nalogo o prosti precesiji pulzarja v meglici Rakovici. Je alumna Mednarodne vesoljske univerze (ISU)._NEWLINE_Objavila je ve\xc4\x8d besedil s podro\xc4\x8dja astronomije in astrofizike ter prevajala in opravljala strokovne preglede prevedenih del. \xc4\x8clanke je objavljala v revijah Presek, \xc5\xbdivljenje in tehnika ter Spika._NEWLINE_Delala je tudi na Statisti\xc4\x8dnem uradu in v podjetju Omegaconsult, kjer je delovala na podro\xc4\x8dju raziskav v prometu._NEWLINE_Od leta 2003 je zaposlena na Zavodu Republike Slovenije za varstvo narave v Ljubljani, kjer je leta 2009 opravljala tudi funkcijo vr\xc5\xa1ilke dol\xc5\xbenosti direktorice Zavoda.'